google/wiki40b huggingface dataset:
Nisekoi

Jalan cerita

Raku Ichijo merupakan seorang pelajar sekolah menengah tinggi tinggal bersama ayahnya iaitu ketua samseng yakuza puak Shuei-Gumi. Raku jatuh hati kepada rakan sekelasnya yang juga kawan sekolah sejak sekolah menengah rendah iaitu Kosaki Onodera. Pada suatu hari, seorang perempuan berambut panjang berwarna perang yang menyerang Raku tidak sengajanya telah menyebabkan loketnya hilang. Perempuan tersebut iaitu Chitoge Kirisaki merupakan pelajar pertukaran dari Amerika Syarikat dan anak kepada ketua samseng Beehive. Chitoge telah terjumpa loket kepunyaan Raku dan memberi kepada Raku secara ganas sehingga mereka tidak suka sesama mereka.
Semasa Raku balik rumah, ayah Raku memaksa anaknya jadikan Chitoge sebagai teman wanitanya selama tiga tahun untuk menghentikan peperangan antara kumpulan Shuei-Gumi dan kumpulan Beehive.
Kosaki Onodera merupakan perempuan pemegang kunci sebenar untuk membuka loket Raku tetapi dalam kemuncak cerita ini Kosaki ditolak pelawa sebagai pasangan kekasih.

Manga (Komik)

Nisekoi ialah karya asal oleh Naoshi Komi. Nisekoi mula diterbitkan sebagai satu siri pendek yang telah dikeluarkan pada 8 Januari 2011 dalam majalah Jump NEXT! dihasilkan oleh syarikat Shueisha. Mulai November 2011, Nisekoi mula dikeluarkan di Shueisha Shonen Jump sebagai keluaran bersiri pada setiap minggu. Siri Nisekoi dalam Shonen Jump yang terkumpul terhasil sebanyak 23 tankobon buat setakat ini.
Di Amerika Utara dan United Kingdom, Viz Media merupakan pengeluar komik rasmi dalam versi Bahasa Inggeris pada 26 November 2012 dengan nama "Nisekoi: False Love".

Anime (Animasi)

Siri anime telah dihasilkan oleh Aniplex dan dianimasi oleh syarikat Shaft diketuai oleh karya asal Naoshi Komi dan pengarah cerita Naoyuki Tatsuwa dan Akiyuki Shinbo.
Musim pertama mempunyai 20 episod + 3 OVA bermula pada 11 Januari  sehingga 24 Mei 2014. OVA musim pertama dipasarkan melalui DVD pada 2014. Musim kedua dikenali sebagai "Nisekoi:"  mempunyai 12 episod + 1 OVA bermula pada 10 April sehingga 24 Mei 2015.
Di Asia Tenggara, siri anime pernah ditayangkan di Animax sebanyak dua musim.
Menara Tokyo

Menara Tokyo(東京 タワー Tokyo Tawaー) adalah menara komunikasi dan menara pemerhatian yang terletak di Shiba Park, Minato, Tokyo, Jepun. Ketinggiannya 315 meter (1033 kaki), ia adalah struktur buatan manusia yang kedua tertinggi di Jepun. Struktur Menara Eiffel menjadi sumber ilham menara ini yang dicat oren putih antarabangsa untuk mematuhi peraturan keselamatan udara.
Dibina pada tahun 1958, tujuan utama menara ini ialah tarikan pelancongan dan tiang antena. Lebih 150 juta orang telah melawat menara ini sejak pembukaannya. FootTown terletak di tingkat 4.Selain itu terdapat muzium, restoran dan kedai-kedai. Tetamu boleh meninjau dari dua dek pemerhatian. Balai Cerap Utama terletak di ketinggian 150 meter (490 kaki), manakala Balai Cerap Khas yang lebih kecil mencapai ketinggian 250 meter (820 kaki).
Menara ini bertindak sebagai struktur sokongan bagi antena. Asalnya bertujuan untuk penyiaran televisyen, radio antena telah dipasang pada tahun 1961 dan menara itu kini digunakan untuk menyiarkan isyarat untuk media Jepun seperti NHK, TBS dan Fuji TV. Peralihan televisyen digital yang dirancang Jepun pada Julai 2011 menimbulkan masalah. Bagaimanapun, ketinggian semasa Menara Tokyo tidak cukup tinggi untuk menyokong penyiaran terestrial digital ke kawasan itu. Menara lebih tinggi diperlukan untuk penyiaran digital , yang dikenali sebagai Tokyo Sky Tree, kini telah siap dibina pada 2012.

Maskot

Menara Tokyo mempunyai dua maskot yang bernama Noppon , 'Abang tua', yang memakai pakaian kerja biru, dan 'Abang muda'memakai pakaian baju kerja merah. Mereka telah "dilahirkan" pada 23 Disember 1998 sempena ulang tahun ke-40 Menara Tokyo.
Mengenlehreuhr

Mengenlehreuhr ("Jam Teori Set") atau Berlin-Uhr ("Jam Berlin") ialah jam awam terulung di dunia yang memaparkan waktu secara corak cahaya berwarna-warni, dan oleh yang demikian disertakan dalam Guinness Book of Records sebaik sahaja dipasang pada 17 Jun 1975. Mengenlehreuhr bersaiz penuh asli direka cipta oleh Dieter Binninger atas penugasan Senat Berlin, mula-mula dipasang di Kurfürstendamm di sudut jalan Uhlandstraße. Setelah dilupuskan oleh Senat pada tahun 1995, jam ini dipasang semula di tempatnya sekarang di Budapester Straße di hadapan wisma Europa-Center.

Pembacaan

Mengenlehreuhr yang diwar-warkan memaparkan masa dengan cara tersendiri berdasarkan "prinsip teori set" ini terdiri daripada susunan 24 lampu yang terbahagi kepada sebiji lampu bulat kuning berkelip-kelip sebagai penunjuk saat, dua baris atas sebagai penunjuk jam dan dua baris bawah sebagai penunjuk minit.
Jam ini dibaca dari baris atas sampai bawah. Baris teratas terdiri daripada empat lampu segiempat merah yang masing-masing menandakan lima jam penuh, diikuti baris kedua yang juga empat lampu segiempat merah yang masing-masing menandakan satu jam penuh, bersama-sama memaparkan nilai jam dalam format 24 jam. Baris ketiga terdiri daripada sebelas lampu kuning merah yang masing-masing menandakan lima minit penuh (yang merah juga menandakan berlalunya 15, 30 dan 45 minit dalam sejam), disusuli pula baris terbawah yang terdiri daripada empat lampu segiempat merah yang masing-masing menandakan satu minit penuh. Lampu bulat kuning di atas berkelip-kelip untuk menandakan saat berbilangan genap (apabila bernyala) atau ganjil (apabila malap).
Dijadikan gambar jam ini di atas rencana ini sebagai contoh, baris teratas ternyala dua biji lampu (lima jam darab dua, iaitu sepuluh jam), tetapi baris kedua tidak bernyala langsung, maka nilai jamnya adalah 10. Baris ketiga ternyala enam biji lampu (lima minit darab enam, iaitu tiga puluh minit), sementara baris terbawah hanya ternyala sebiji lampu. Oleh itu, gabungan nyalaan lampu-lampu tersebut memaparkan waktu 10.31 pagi.
Wesselburenerkoog

Wesselburenerkoog merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Stadium Sultan Abdul Halim

Latar Belakang

Stadium Sultan Abdul Halim dibina pada tahun 2002 di atas kawasan seluas 9.2 hektar dengan kos sebanyak 10 juta. Stadium tertutup ini mempunyai kasiti penonton sebanyak 4,682 dengan kesemuanya berkerusi. Pengurusan dan pentadbiran stadium tersebut di letakkan di bawah Majlis Sukan Negeri Kedah (MSNK). Stadium ini dinamakan sempena Kebawah Duli Yang Maha Mulia Sultan Abdul Halim Mu’adzam Shah, Sultan Negeri Kedah Darul Aman.
Pada 1 Januari 2004, Stadium Sultan Abdul Halim telah diambil alih oleh Seri Temin Development Corporation (M) Sdn Bhd. Stadium ini telah digunakan sebagai venue untuk acara gimnastik dan gimrama semasa panganjuran SUKMA XI yang diadakan di negeri Kedah pada 28 Mei 2006 hingga 6 Jun 2006.
Pada 30 Ogos 2006 Majlis Mesyuarat Kerajaan telah membuat keputusan bahawa Stadium Sultan Abdul Halim adalah antara venue-venue yang di letakkan di bawah pengurusan Perbadanan Stadium-Stadium Negeri Kedah. Pengambil alihan tersebut berkuatkuasa pada 1 November 2006.
Pentadbiran Perbadanan Stadium-Stadium Negeri Kedah telah menempatkan 2 (dua) orang petugas dan seorang penyelia yang bertanggungjawab untuk melancarkan keseluruhan operasi serta menjaga kebersihan dan keselamatan di stadium tersebut.

Kemudahan

Stadium ini menyediakan kemudahan-kemudahan stadium tertutup, padang bola sepak, bilik persalinan, bilik rehat VVIP, bilik mesyuarat, gelanggang badminton, gelanggang sepak takraw, gelanggang bola jaring, gelanggang bola tampar, gelanggang ping pong, gelanggang futsal dan gelanggang street soccer. Kemudahan tersebut disediakan dengan kadar sewa yang berpatutan.

Aktiviti

Sumber Pendapatan stadium adalah daripada hasil penyewaan gelanggang badminton, gelanggang sepak takraw, gelanggang bola jaring, gelanggang bola tampar, gelanggang ping pong, gelanggang futsal dan gelanggang street soccer yang sewa pada setiap hari selain daripada hasil penyewaan stadium tersebut yang melibatkan acara yang besar dan gemilang.
Terminal Bas Shahab Perdana

Terminal Bas Shahab Perdana yang terletak di Mergong, Alor Setar iaitu di Lebuhraya Sultanah Bahiyah berdekatan pasaraya Tesco Mergong dan Pasaraya KH merupakan stesen bas yang terbesar terdapat di negeri Kedah. Pada masa akan datang, Shahab Perdana akan bertukar wajah dan bertukar nama ke Shahab Sentral. Walau bagaimanapun, ia masih dalam perbincangan lagi.
Di sini terdapat 24 kaunter tiket bas ekspres ke seluruh bandar utama di Semenanjung Malaysia. Perkhidmatan teksi juga turut disediakan.
Landevieille

Landevieille ialah sebuah komun di jabatan Vendée di wilayah Pays de la Loire barat Perancis.
Mahkamah Penghulu

Mahkamah Penghulu merupakan mahkamah yang paling rendah yang hanya terdapat di Semenanjung Malaysia
Mahkamah Pengghulu mempunyai kuasa membicarakan kes-kes sivil yang melibatkan tuntutan tidak melebihi RM50.00
Bagi kes-kes jenayah, denda maksimum yang boleh dikenakan ialah RM25.00
Varma Kalai

Varma Kalai adalah seni pukulan, tekanan, susuk jarum (dikenali sebagai Oosi Varmam yang diajar oleh pendeta Tamil Agastya), perubatan melalui tiupan yang menggunakan herba (pada bahagian badan seperti saluran gegendang telinga/hidung yang sukar disentuh) dan lain-lain cara, untuk perubatan atau serangan terperinci pada badan manusia seperti di saluran nadi, saluran darah, saluran limpa, otot-otot, sendi, organ dan tulang dengan berasaskan perubatan herba zaman silam yang diperolehi dari ayat-ayat skrip sanskrit Veda. Varma adi atau Marma adi ("rahsia pukulan saraf atau tekanan saraf") adalah sebahagian daripada seni penyembuhan dan serangan yang digunakan didalam seni Varma Kalai (Bahasa Tamil: வர்மக்கலை, Bahasa Malayalam: വർമക്കല) Ayurveda Marma Vidhya (Rahsia Seni Ayurveda). Ini adalah sebahagian kecil daripada adi murai "undang-undang serangan" yang diguna didalam seni mempertahankan diri yang mengajar cara-cara menyerang tekanan saraf didalam badan manusia. Sistem ini adalah juga dikenali sebagai marmam (rahsia) sebahagian daripada Siddha Vaidhyam (rawatan Siddha), ditujukan sempena Nabi Tamil Agastya dan pengikut-pengikutnya.
Seni ini digunakan atau dilatih dihampir kebanyakkan kawasan didalam Tamil Nadu dan di daerah Travancore, Kerala. Tanggapan seni ini diterap kedalam varma kalai (seni pukulan atau tekanan saraf) melalui rawatan Siddha tradisional.
"Adi Murai" berasaskan teknik tangan tanpa senjata. Seni mempertahankan diri yang mengunakan seni pukulan saraf adalah sebahagian latihan tali pinggang hitam Silambam yang bernama Kuttu Varisai dan "Southern Kalaripayat" (Kalaripayat selatan) dilatih dikebanyakkan bandar Tamil Nadu, bekas nama kawasan Travancore.

Pukulan Titik Saraf

Varma adi mengandungi 108 marmas (titik saraf marmas), 12 Padu marmas (titik saraf maut) and 96 Thodu marmas (titik saraf sentuhan). Anti-Serangan titik saraf melalui penyembuhan marmas boleh digunakan untuk rawatan.
San Felices

San Felices merupakan sebuah kawasan perbandaran di Sepanyol di Soria, di komuniti autonomi Castile dan León.
Tanah Perkuburan Utara Manila

Tanah Perkuburan Utara Manila (Cementerio del Norte), sebesar 54 hektar, ialah perkuburan terbesar dan antara yang tertua di Metro Manila, Filipina. Di sebelahnya terletak dua lagi kuburan penting, Perkuburan La Loma dan Perkuburan Cina Manila. Perkuburan ini dimiliki oleh kerajaan bandar Manila.
Tanah perkuburan ini juga terkenal kerana banyaknya keluarga yang tinggal dalam bangunan-bangunan makam besar.
Kampung Ayer Puteh, Pendang

Poskod

Poskod yang digunakan di Kampung Ayer Puteh, Pendang, Kedah adalah 06700.
Sekolah Kebangsaan Puchong Utama 2

Sejarah

Sekolah Kebangsaan Puchong Utama 2 telah dibuka pada 1 Januari 2001 dan pertama kalinya ditadbir oleh Guru Besar Puan Hajah Zahara Binti Mohd Ali. Pada permulaan perjalanan sekolah ini, hanya terdapat 12 orang guru sahaja iaitu 11 orang guru perempuan dan 1 orang guru lelaki.
Diantara guru perintis Sekolah Kebangsaan Puchong Utama 2 adalah:
1) Puan Hajah Zahara Binti Mohd Ali (Guru Besar)
2) Puan Limah Binti Klompot (Penolong Kanan Kurikulum)
3) Puan Norhamizar Binti Ismail (Penolong Kanan Hal Ehwal Murid)
4) Puan Saliah (Penolong Kanan KoKurikulum)
5) Encik Faizul Insani Bin Ahmad
6) Puan Rohayah Binti Ismail
7) Puan Siti Nor Binti Omar
8) Puan Norlaila Binti Ali
9) Puan Tok Siaw Lan
10) Puan Fairos
11)Puan Rihanah
12) Puan Rozilah Binti Abdul Rahman
Masjid Kampung Gong Surau

Pentadbiran

Masjid Kampung Gong Surau memiliki nombor pendaftaran masjid No Daftar: MY-11-BST-00076.
A-12 Shrike

Spesifikasi (A-12 Shrike)

Data dari "The Complete Encyclopedia of World Aircraft" Editors: Paul Eden & Soph Moeng, 2002, ISBN 0-7607-3432-1, page 514</ref>
La Bóveda de Toro

La Bóveda de Toro merupakan sebuah kawasan perbandaran di Sepanyol di Zamora, di komuniti autonomi Castile dan León.
Stafstedt

Stafstedt merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Marstal

Marstal adalah sebuah pekan di selatan Denmark, terletak di Perbandaran Ærø pada pulau Ærø. Marstal mempunyai penduduk seramai 2,347 (1 Januari 2011).
Sukareja, Balongan

Poskod

Poskod yang digunakan di Sukareja adalah 45217. Terdapat 10 buah desa di dalam daerah kecamatan Balongan.
Morentin

Morentin merupakan sebuah kawasan perbandaran yang terletak di Sepanyol dalam wilayah Navarre.
Gómez Plata

Gómez Plata merupakan sebuah bandar dan komuniti yang terletak di wilayah Antioquia, Colombia.
Muros de Nalón

Muros de Nalón merupakan sebuah kawasan perbandaran yang terletak di wilayah autonomi Asturias, Sepanyol.
Git

Git ialah perisian pengawal versi atau projek pengurusan kod perisian yang diciptakan oleh Linus Torvalds, yang pada awalnya ditujukan untuk pembangunan kernel Linux. Reka Git terinspirasi oleh BitKeeper dan Monotone . Git pada awalnya hanya dirancang sebagai enjin peringkat rendah yang dapat digunakan oleh tampilan muka (front end) lain seperti Cogito atau StGIT . Namun selanjutnya projek teras Git telah berkembang menjadi pengawal semakan lengkap yang dapat digunakan langsung . Semasa ini, beberapa perisian terkenal menggunakan Git sebagai pengawal revisinya , antara lain kernel Linux, Server X.org, pembangunan teras OLPC (One Riba per Child) , serta kerangka kerja web Ruby on Rails .
Penyelenggaraan perisian Git semasa ini diawasi oleh Junio Hamano. Dirilis di bawah Lesen Awam Umum GNU versi 2, Git ialah suatu perisian bebas.
Dambeck

Dambeck merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Penjara Sungai Buloh

Insiden pergaduhan

Pada 12 Jun 2009, lima banduan menyerang seorang banduan lain. Pergaduhan itu kemudian disertai 18 banduan lain. Inspektor Penjara yang bertugas, Awang Sharin cedera di tangan ketika cuba meleraikan pergaduhan itu.
Penyelaras Suaram Tah Moon Hui mendapat maklumat bahawa sejumlah 20 banduan digari dan dibelasah oleh 10 pengawal penjara.Enam orang banduan cedera parah selepas dikatakan dibelasah oleh pengawal penjara .14 banduan yang turut cedera, tidak diberi rawatan perubatan.
Pada 15 Jun 2009, Pesuruhjaya Suhakam, Datuk N. Siva Subramaniam menyatakan Suhakam telah meneliti rakaman kamera litar tertutup (cctv) yang dipasang di tempat kejadian. Pergaduhan yang dipercayai berpunca akibat perebutan siaran televisyen di penjara itu menyebabkan empat orang banduan mengalami kecederaan serius, sementara yang lain mengalami cedera ringan.Inspektor Penjara yang bertugas, Awang Sharin cedera di tangan ketika cuba meleraikan pergaduhan berkenaan.Empat daripada banduan itu dipercayai cedera di kepala akibat dipukul dengan cota oleh pegawai penjara yang bertugas.Peraturan penjara membenarkan cota digunakan bagi melindungi diri jika keadaan terancam atau apabila keadaan memerlukan mereka untuk berbuat demikian.Banduan yang cedera telah dirawat oleh doktor penjara sejurus selepas kejadian tetapi telah dirujuk ke Hospital Sungai Buloh dua hari kemudian atas desakan keluarga mereka.
Kampung Tebat

Poskod

Poskod yang digunakan di Kampung Tebat, Pekan, Pahang ialah 26650.
Enjin CVCC

Enjin CVCC adalah enjin yang digunakan oleh Honda untuk model-model terawal Honda Civic. CVCC adalah kependekan bagi Compound Vortex Controlled Combustion (Pembakaran Terkawal Vorteks Majmuk). Mula diperkenalkan pada tahun 1975, teknologi CVCC membolehkan Honda melepasi piawaian emisi ketat di Amerika Syarikat (terutamanya di California) tanpa menggunakan penukar bermangkin. Enjin CVCC adalah salah satu bentuk enjin pengecasan berlapis (stratified charge) yang paling berjaya tanpa memerlukan sistem suntikan bahan api.

Bagaimana ia berfungsi

Setiap silinder di dalam enjin CVCC mempunyai satu injap masukan, satu injap ekzos dan satu injap kecil tambahan yang berfungsi menyalurkan sebahagian kecil campuran udara-bahan api yang kaya ke palam pencucuh. Sementara itu pula, baki campuran udara-bahan api yang nipis disalurkan ke injap masukan. Semasa lejang kuasa, palam pencucuh membakar campuran udara-bahan api yang kaya itu terlebih dahulu memandangkan campuran yang kaya lebih mudah dibakar berbanding campuran yang nipis. Seterusnya, campuran yang kaya itu akan membakar baki campuran udara-bahan api yang nipis itu.
Secara keseluruhannya, jumlah nisbah udara-bahan api yang digunakan adalah lebih tinggi daripada takat stoikiometrik bagi pembakaran petrol (14.7:1), menjadikan enjin CVCC lebih menjimatkan minyak dan mengurangkan bahan cemar seperti karbon monoksida, hidrokarbon dan nitrogen oksida. Gabungan pembakaran campuran kaya yang sedikit dan campuran nipis yang banyak membolehkan enjin berjalan dengan lebih stabil.

Kelebihan enjin CVCC berbanding enjin pengecasan berlapis yang lain

Enjin CVCC boleh digunakan dengan menggunakan karburetor tanpa memerlukan suntikan bahan api yang lebih mahal. Selain itu juga, enjin CVCC tidak memerlukan kesan pusaran semasa lejang masukan untuk memisahkan lapisan campuran kaya dan nipis, sebaliknya enjin CVCC hanya menggunakan bentuk kebuk pembakaran bagi memisahkan kedua-dua campuran udara-bahan api tersebut.
Telanaipura

Poskod

Poskod yang digunakan di Telanaipura adalah 36122. Terdapat 11 buah desa di dalam daerah kecamatan Telanaipura.
Pabedilan Kulon

Poskod

Poskod yang digunakan di Pabedilan Kulon adalah 45193. Terdapat buah desa di dalam daerah kecamatan Pabedilan.
Mandaikadu

Demografik 2001

Menurut bancian India pada tahun 2001, Mandaikadu memiliki bilangan penduduk seramai 12,349. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Mandaikadu memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 51% lelaki dan 49% wanita mampu membaca. 10% dari populasi berusia di bawah 6 tahun. (2001)
Warakas, Binuang

Poskod

Poskod yang digunakan di Warakas adalah 42196. Terdapat 7 buah desa di dalam daerah kecamatan Binuang.
Carlus

Carlus ialah sebuah komun yang terletak di komun Tarn di selatan Perancis.
Pedrajas de San Esteban

Pedrajas de San Esteban merupakan sebuah kawasan perbandaran di Sepanyol di Valladolid, di komuniti autonomi Castile dan León.
Foz-Calanda

Foz-Calanda merupakan sebuah kawasan perbandaran yang terletak di wilayah Teruel, Aragon, Sepanyol
Castellnou de Bages

Castellnou de Bages merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
NYK Vega

Alatan anjungan

Pengemudian dilakukan dengan menggunakan 2 carta elektronik yang mengintegrasikan GPS, dGPS, AIS dan ARPA, yang membolehkan kedudukan kapal diplot dengan ketepatan 100 meter. Sistem komputer NYK Vega juga diguna untuk meningkatkan kecekapan pemunggahan dan pemuatan kontena.
Mohd Amin Jalaludin

Prof. Dato' Dr. Mohd Amin Jalaludin merupakan Naib-Canselor Universiti Malaya. Beliau mula menjawat jawatan itu pada 8 November 2013. Pada awal perlantikan, beliau telah memegang jawatan sebagai Ketua Jabatan Otorhinolaryngologi di Fakulti Perubatan, Universiti Malaya sejak Oktober 1996 hingga Januari 2000.Beliau juga merupakan Dekan Fakulti berkenaan dari 1-April 2002 hingga 31-Julai 2006.
Prof. Dato' Dr. Mohd Amin Jalaludin juga dilantik sebagai Pengarah bagi Pusat Perubatan Universiti Malaya pada Jun 2000. Pada 1 Ogos 2006, beliau dilantik sebagai Timbalan Naib Canselor Universiti Malaya (Akademik dan Antarabangsa) oleh Kementerian Pengajian Tinggi Malaysia (MOHE).

Latar belakang pendidikan

Setelah tamat pengajian di Kolej Inggeris, Johor, beliau meneruskan pengajian di Universiti Malaya dengan mengambil jurusan Ijazah Sarjana Muda Perubatan dan Pembedahan (MBBS) dari tahun 1977 hingga 1982. Kemudian menjadi pensyarah dalam bidanga akademik perubatan bidang Otorhinolaryngologi pada 1 September 1983. Universiti Malaya menghantar beliau untuk melanjutkan pelajaran ke Royal Infirmnary Edinburgh, Scotland dari tahun 1988 hingga 1990 dan mendapat status Fellowship of the Royal College of Surgeon, Edinburgh hanya dalam tempoh setahun yakni pada tahun 1989. Beliau kemudiannya mendapat pendidikan dari Prof. AG Maran untuk menjadi pakar Otorhinolaryngologi yang juga pakar dalam bahagian pembedahan kepala dan leher. Professor Dato' Dr. Mohd Amin Jalaludin telah menjalankan kajian dengan menjadi felo di Sekolah Perubatan Harvard pada 1994 dan menjadi Felo di Akademi Perubatan pada Jun 1996. Pada bulan Jun 2012, beliau telah diterima masuk sebagai Felo di Akademi Sains Malaysia.

Kerjaya

Sebagai seorang pakar akademik, Prof Dato' Dr. Mohd Amin Jalaludin telah memberi sumbangan extensif dalam kajian berkaitan Perubatan. Beliau telah menjalankan banyak kajian dalam bidang Otologi (Pembedahan Kepala dan Leher), Laryngologi, dan Otorhinolaryngologi. Untuk kajian-kajian itu sahaja beliau telah menerbitkan naskhah kerja berjumlah 70 buah jurnal, 36 persidangan/seminar dan lain-lain penerbitan. Beliau juga sangat aktif melibatkan diri dalam komiti perubatan profesional dan sekarang ini merupakan Presiden Konsortium Akademik Kesihatan Awam Asia Pasifik (APACPH) dan Naib Presiden Persatuan Persekutuan Laryngectomee Asia (AFLA), dan Penasihat Perubatan Kehormat bagi Persatuan Kanak-kanak Spastik Selangor dan Wilayah Persekutuan. Beliau juga kekal sebagai Felo Kolej Pembedahan DiRaja Edinburgh, Scotland, dan felo Akademi Otolaryngologi Pembedahan Kepala dan Leher Amerika Syarikat.
Diperingkat nasional, beliau diangkat menjadi Ketua Kluster Perubatan dan Sains Kesihatan dalam Majlis Profesor Negara.